પાલનપુરમાં આબુ હાઈવે પર સિધ્ધિ વિનાયક માર્બલ ફેકટરી સાથે સંકળાયેલા અને પાલનપુરમાં હનુમાન ટેકરી પાસે આવેલ શાંતિ નિકેતન સોસાયટીમાં રહેતાં બીસનલાલ બાબુલાલ અગ્રવાલ ઉ. વ. પ૭ ની લાશ આજે વહેલી સવારે સાતેક વાગ્યાના સુમારે માનસરોવર રોડ પર પાર્ટી પ્લોટ પાસેના લડબીનાળા નીચેથી મળી આવતાં લોકોનાં ટોળેટોળાં ઉમટી પડયાં હતાં અને માર્બલના વેપારીની લાશ મળી આવતાં પાલનપુરના અગ્રણ્ય વેપારી દિલસુખભાઈ અગ્રવાલ, શ્યામભાઈ, સહીતના વેપારીઓ દોડી આવ્યા હતાં અને લાશને ઓળખી બતાવી હતી અને તેમના પુત્રને બોલાવી લેવામાં આવ્યો હતો.